ZAPISNIK

17. sjednice Vijeća Mjesnog odbora Dragonožec, održane 30. kolovoza 2022. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 20,00 sati.

NAZOČNI: 
Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Stručni referent:  Stjepan Tomislav Križanić

Predsjednik Vijeća Marijan Hrgović  pozdravlja prisutne, otvara sjednicu, utvrđuje da je sjednici nazočna večina članova Vijeća (4), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 16. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 16. sjednice.
Jednoglasno ( 4 „za“), usvojen je zapisnik sa 16. sjednice.
Predsjednik otvara raspravu o dnevnome redu. Nema dodatnih prijedloga, predsjednik daje na glasanje dnevni red  
Jednoglasno (5„za“) je usvojen 
DNEVNI RED

1. Izvršenje operativnih tjednih radova – problematika neizvršavanja radova
2. Problematika škole u naselju Dragonožec
3. Zahtjev za asfaltiranje II. odvojka Markulinska draga 
4. Pitanja i prijedlozi

Ad. 1. – Izvršenje operativnih tjednih radova – problematika neizvršavanja radova



Marijan Hrgović otvara prvu točku dnevnoga reda, daje informacije uz točku te otvara raspravu u kojoj su sudjelovali svi članovi Vijeća.  
Marijan Hrgović nakon rasprave zatvara istu te daje na glasanje slijedeći zaključak 
Jednoglasno (5 „za“) je usvojen
     ZAKLJUČAK
o potrebi za kvalitetnijom i transparennijim izvođenjem operativnih tjednih planova podružnica Holdinga i Mjesnog odbora

1. Vijeće Mjesnog odbora Dragonožec raspravljalo je o problematici vezanoj uz operativne planove na području Mjesnog odbora Dragonožec, odvozu smeća, održavanju kanala, autobusnih stanica, pražnjenja košarica i čišćenja nogostupa.
2. Vijeće Mjesnog odbora Dragonožec nije zadovoljno izvršenjem radova te traži da se zadužene osobe u podružnicama za operativne tjedne planove svaki tjedan u dogovoru sa predsjednicima mjesnih odbora obiđu i utvrde što će se raditi i da li su radovi izvršeni.
3. Vijeće Mjesnog odbora Dragonožec traži uvid i financijsko izvješće naplate radova na mjesečnoj bazi.  Isto tako u cilju poboljšavanja kvalitete usluge traži se sastanak sa predstavnicima Zagrebačkih cesta, Zrinjevca i Čistoće koji su nadležni za provođenje tjednih operativnih planova za Mjesni odbor Dragonožec. 
4. Ovaj se zaključak dostavlja Vijeću Gradske četvrti Brezovica na postupanje




Ad. 2. – Problematika škole u naselju Dragonožec


Marijan Hrgović otvara drugu točku dnevnoga reda, upoznaje članove sa problematikom daje informacije vezane uz rješenje problema. Otvara raspravu u kojoj su sudjelovali svi članovi Vijeća. Vijeće je akciju za izgradnju ograde uvrstilo u prioritete za PKA u 2023., ali to je tek iduća godina a problem je što djeca za vrijeme odmora ulaze na privatni prostor susjedne kuće te verbalno i fizički maltretiraju osobu sa posebnim potrebama. Predlaže se da se uputi dopis i zahtjev prema uredu za obrazovanje te da se traži od njih da nađu rješenje problema. Prijedlog je prihvaćen od svih članova, uputiti će se dopis prema nadležnom uredu.
Stjepan Cerovski postavio je pitanje vezano uz bankomat koji se je nalazio na zgradi apoteke. U raspravi su sudjelovali svi članovi Vijeća. Predlaže se da se zatraži postavljanje bankomata u prostor MO i da se od HP traži postavljanje bankomata u ili na zgradu pošte.
Marijan Hrgović nakon rasprave zatvara istu te daje na glasanje slijedeći zaključak 
Jednoglasno (5 „za“) je usvojen
ZAKLJUČAK
o postavljanju bankomata u prostor Mjesnog odbora

1. Vijeće Mjesnog odbora Dragonožec traži da se pokrene postupak za postavljanje bankomata Zagrebačke banke na objekat Mjesnog odbora Dragonožec.

2. Vijeće Mjesnog odbora Dragonožec predlaže da se zatraži od Hrvatskih pošta da se u prostor pošte u Dragonošcu postavi bankomat HPB-a.

3. Ovaj se zaključak dostavlja Vijeću Gradske četvrti Brezovica na postupanje


Ad. 3. – Zahtjev za asfaltiranje II. odvojka Markulinska draga 

Marijan Hrgović otvara točku dnevnoga reda vezanu uz zahtjev obitelji Šušnjar za šodranje i asfaltiranje puta i Markulinske drage II odvojak. Dao je informacije vezane uz odgovor koji je došao na temu izgradnje i projekta. Otvara raspravu u kojoj su sudjelovali svi članovi Vijeća mjesnog odbora. Isto tako proslijediti će se prijava za uređenje parcela 743, 744, 745 i 746 ko Dragonožec.
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
o asfaltiranju Markulinske drage II odvojak u naselju Dragonožec

1. Vijeće Mjesnog odbora Dragonožec raspravljalo je o zahtjevu za asfaltiranje II odvojka Markulinske drage i problematici neurednih čestica.

2.  Vijeće Mjesnog odbora Dragonožec predlaže da se II. odvojak Markulinske drage uvrsti u asfalterski program u 2023., put k.č. 2909/1 ko Dragonožec traži se da se nasipa šodrom u dužini od 300 metara kroz redovno održavanje. Za neuredne parcele poslati će se prijava prema komunalnom redarstvu.

3. Ovaj se zaključak dostavlja Vijeću Gradske četvrti Brezovica na postupanje.

Ad. 4. - Pitanja i prijedlozi

	Marijan Hrgović otvara četvrtu točku dnevnoga reda i otvara raspravu. 
Marijan Hrgović dao je informaciju vezanu uz signalizaciju oko prostora MO u kojem se nalazi škola. Radovi po rješenju još nisu izvršeni. Traži se izvođenje radova. 
Zatraženo je uređenje bus stanice u centru, naime, s susjednih parcela dolazi grmlje, smeće i nepokošena trava na samu stanicu i stvara probleme. Traži se uređenje. Prijavljeno je da se u hrastu nalaze stršljeni koji napadaju putnike ZET prijevoza. 
Od idućeg mjeseca sjednice će biti od 18,00 sati. Obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 21,40 sati. 

